**SELETUSKIRI**

**Jõelähtme Vallavolikogu määruse eelnõu „Jõelähtme Vallavolikogu 15.04.2021 määruse nr 75 „Toimetulekut soodustavate sotsiaaltoetuste maksmise kord“ muutmine juurde**

1. **Sissejuhatus ja eelnõu eesmärk**

Käesoleva eelnõu ja seletuskirja koostas sotsiaalnõunik Kristiina Välba (telefon 605 4860, e-post kristiina.valba@joelahtme.ee).

Peamised muudatused antud määruses on tingitud eelkõige asjaolust, et sotsiaaltoetusi on võimalik taotleda inimestel, kelle rahvastikuregistrijärgne elukoht on Jõelähtme vallas jooksva aasta 1. jaanuari seisuga. Sõjapõgenikud/pagulased tulevad valla territooriumile elama erinevatel aegadel jooksva aasta sees ning käesoleva sotisaaltoetusi reguleeriva korral alusel ei ole neil toetusi võimalik taotleda.

1. **Ülevaade määruses tehtavatest muudatustest**

Määruse § 2 täiendatakse punktiga 8 ning mõistete loetellu lisatakse sõjapõgeniku/sõjapagulase mõiste.

Määruse § 8 lõiget 1 täiendatakse punktiga 3, mis määratleb, et sõjapõgenik/sõjapagulane, kes taotleb mõnda sotsiaaltoetust, mida vallavalitsus abivajajatele käesoleva määruse alusel võimaldab, peab olema taotluse esitamise hetkel rahvastikuregistri andmetel olema registreeritud Jõelähtme vallas. Register võib olla nii aadressipõhine kui ka kohaliku omavalitsuse täpsusega. Lisaks peab taotleja olema abivajaja käesoleva määruse alusel, lihtsalt sõjapõgeniku/pagulase staatus ja/või registrijärgne elukoht toetuse eraldamiseks alust ei anna.

**II Mõju eelarvele**

Käesolev määruse muudatus mõjutab eelarvet eelkõige seoses sotsiaaltoetuste maksmise suurenemisega. Kui valdavalt korraldab vallavalitsus abivajajatele erinevaid teenuseid ning rahalise toetuse maksmine ei ole olnud esmane inimeste toetamise viis. Võttes arvesse, et sõjapõgenike/pagulastena jõuavad valda inimesed, kellel puudub töö ning puuduvad kõik eluks vajalikud asjad, siis kindlasti suureneb toetuste maksmine.

Kristiina Välba

sotsiaalnõunik